Návrh zmluvy o poskytnutí služieb č...............
(uzatvorená podľa § 51 Občianskeho zákonníka)

Článok I.
Zmluvné strany

Objednávateľ : 	Mestská časť Košice-Západ 
sídlo: Tr. SNP č. 39, 040 11 Košice 
zastúpená: Mgr. Marcel Vrchota - starosta  
IČO: 00690970 
DIČ: 2020928294
IČ DPH: nie je platcom 
IBAN: SK61 0200 0000 0000 1542 9512 
(ďalej len „objednávateľ“) 

a 

Poskytovateľ: 	......................................................
sídlo: ............................................
zastúpená: ...................................
IČO: ...................
DIČ: ...................
IČ DPH: .......................
IBAN: ..........................................
(ďalej len „poskytovateľ“) 

Článok II.
Predmet zmluvy

1. Predmetom tejto zmluvy je:
a)	tlač informačného občasníka mestskej časti ako celku v rozsahu: 
•	16 stranové plnofarebné vydanie
•	počet výtlačkov na jedno vydanie 18 000 ks
•	kvalitatívne spracovanie:
-	formát: A4
-	typ papiera: recyklovaný papier matný
-	gramáž: 50 g (novinový papier)
-	falcovanie, skladanie
•	predpokladané termíny vydania: 
-	1x v   I. štvrťroku
-	1x v  II. štvrťroku 
-	1x v III. štvrťroku 
-	1x v IV. štvrťroku 
•	obsahovú náplň občasníka budú tvoriť texty a fotografie, ktoré objednávateľ predloží v elektronickej podobe 
•	lehota na vytlačenie jedného vydania podľa vyššie uvedených informácií je do štyroch pracovných dní odo dňa doručenia grafického podkladu v elektronickej forme do tlače
b)	zviazanie vytlačených tlačovín do balíkov maximálne po 200 ks 
c)	doručenie vytlačených a zviazaných tlačovín na distribúciu organizácii určenej objednávateľom so sídlom v meste Košice  

Článok III.
Práva a povinnosti zmluvných strán

1. Poskytovateľ je povinný vykonávať svoju činnosť v rozsahu dohodnutom v predmete zmluvy s plným využitím svojich schopností, vedomostí a odborných zručností, ako aj informovať objednávateľa o podstatných skutočnostiach súvisiacich s plnením zmluvy. 

2. Poskytovateľ sa zaväzuje zachovávať mlčanlivosť o všetkých skutočnostiach, o ktorých sa pri výkone činnosti podľa tejto zmluvy dozvedel. V opačnom prípade je povinný nahradiť objednávateľovi škodu, ktorá mu porušením tejto povinnosti vznikla. 

3. Objednávateľ spolupracuje s poskytovateľom pri poskytovaní podkladov potrebných na splnenie predmetu tejto zmluvy. 

4. Objednávateľ je povinný za splnenie predmetu tejto zmluvy riadne a včas zaplatiť dohodnutú odmenu. 

Článok IV.
Výška a splatnosť odmeny

1. Zmluvné strany sa dohodli, že poskytovateľovi za výkon činností podľa Čl. II tejto zmluvy patrí príslušná odmena za 1 vydanie občasníka mestskej časti, a to:
	
cena bez DPH...................................	...........	€
DPH 20 %....................................................	€
cena s DPH.......................................	............€

2. Každé z vydaní občasníka v priebehu trvania platnosti tejto zmluvy bude objednané písomnou objednávkou, v ktorej objednávateľ uvedie relevantné údaje týkajúce sa najmä termínov dodania a názvu organizácie, ktorá zabezpečuje distribúciu. 

3. Odmena podľa tohto článku je splatná po vydaní občasníka na základe faktúry. Lehota splatnosti je do 14 dní odo dňa doručenia faktúry na adresu objednávateľa uvedenú v čl. I tejto zmluvy s potvrdením prevzatia služby zo strany objednávateľa. 

4. Pri neplnení predmetu zmluvy a nedodržiavaní povinností poskytovateľa obsiahnutých v tejto zmluve môže objednávateľ výšku odmeny primerane krátiť. 

Článok V.
Doba platnosti zmluvy

1. Táto zmluva sa uzatvára na dobu určitú do 31.12.2021. V prípade závažného porušenia povinností uvedených v ČI. III. tejto zmluvy môže objednávateľ aj poskytovateľ vypovedať zmluvu okamžite. Výpoveď bude platná dňom doručenia druhej zmluvnej strane.

Článok VI.
Záverečné ustanovenia

1. Akékoľvek zmeny tejto zmluvy je možné urobiť len vo forme písomných dodatkov podpísaných obomi zmluvnými stranami. 

2. Vzťahy, ktoré neboli touto zmluvou upravené, sa riadia príslušnými ustanoveniami Občianskeho zákonníka. 

3. Táto zmluva sa vyhotovuje v štyroch rovnopisoch, z ktorých objednávateľ obdrží tri exempláre a poskytovateľ jeden exemplár. 

4. Zmluvné strany vyhlasujú, že svoju vôľu prejavili slobodne, vážne a zrozumiteľne, s obsahom zmluvy súhlasia a na znak súhlasu ju vlastnoručne podpisujú. 

5. Zmluva nadobúda platnosť dňom podpísania oboma zmluvnými stranami a účinnosť dňom nasledujúcim po dni zverejnenia v súlade s § 47a Občianskeho zákonníka. 

V Košiciach dňa .....................		         V Košiciach dňa ........................

Objednávateľ 				         Poskytovateľ 

.............................................			         ...................................................................
Mestská časť Košice – Západ		         .......................................
Zastúpená: Mgr. Marcel Vrchota - starosta      Zastúpená: ...........................